text: Frostglatte veje skaber uheld
  08 januar 2018 kl. 07.09
  Frostvejret giver mandag morgen problemer i trafikken med flere glatføre-uheld. 
  Morgenens frostgrader betyder kolde vejbaner - og det skaber trods saltning problemer i morgentrafikken med flere uheld i det glatte føre. 
  Der er meldinger om uheld på både Esbjerg-motorvejen og motorvejene i trekantområdet. Der er dog kun tale om bløde buler indtil videre.
  Det vælter ind med anmeldelser om færdselsuheld lige nu. Bla. et par stykker på Esbjergmotorvejen ved Bramming i det østgående spor (mulig samme uheld).  Vagtchefen. #politidk
  
  